Dora Fišter Toš

**Dora Fišter Toš** (Zagreb, 14. kolovoza 1978.) je hrvatska kazališna, filmska i televizijska glumica. Pohađala osnovnu muzičku školu (klavir). Završila Školu primijenjene umjetnosti i dizajna u Zagrebu. Diplomirala glumu na Akademiji dramske umjetnosti u Zagrebu. Od 2002. ima status samostalnog umjetnika. Udana je za slovenskog glumca Tadeja Toša s kojim ima dvije kćeri, Evu i Juliju.
Njezina baka kazališna je glumica Eliza Gerner, djed redatelj i glumac Tito Strozzi, a prabaka glumica Marija Ružička Strozzi.

## Kazališne uloge
* William Shakespeare, "San Ivanjske noći", red. Aleksandar Popovski, Gradsko dramsko kazalište Gavella, Zagreb – uloga: Hermija, premijera 21. prosinca 2007. (nastupala tijekom 2010.)
* Georges Feydeau, "Buba u uhu", red. Steven Kent, Hrvatsko narodno kazalište u Varaždinu – uloga: Eugenie, premijera 29. siječnja 2007.
* Mihail Bulgakov, "Von Lamot od mača", red. Želimir Mesarić, Hrvatsko narodno kazalište u Varaždinu – uloge: Tonka, Marica i Milostiva Rodeš, premijera 9. studenoga 2007.
* George Orwell, "Živalska farma" (Životinjska farma), red. Damir Zlatar Frey, Slovensko narodno gledališče Maribor, premijera veljača 2006.
* Boris Senker, Tahir Mujičić, Nino Škrabe, "O'Kaj", red. Dražen Ferenčina, Glumačka družina Histrion (Zagrebačko histrionsko ljeto) – uloga: Mala košuta, premijera 21. srpnja 2006.
* Damir Zlatar Frey, "Krv i košute", red. Damir Zlatar Frey, Hrvatsko narodno kazalište u Varaždinu – uloga: Ester, premijera 17. studenoga 2006.
* Federico Garcia Lorca, "Krvava svadba", red. Nenni Delmestre, Slovensko narodno gledališče Maribor – uloga: Nevjesta, 18. veljače 2005.
* Miro Gavran, "Kreontova Antigona", red. Georgij Paro, Teatar Gavran, Zagreb – uloga: Antigona, premijera 3. listopada 2005.
* August Šenoa, "Ljubica", red. Georgij Paro, Glumačka družina Histrion (Zagrebačko histrionsko ljeto) – uloga: Ljubica, premijera 17. srpnja 2004.
* Dora Delbianco, "Prokleti ne idu na Bali", red. Marica Grgurinović, Hrvatsko narodno kazalište Ivana pl. Zajca Rijeka – uloga: Majka, premijera 10. listopada 2004.
* Jon Fosse, "Varijacije o smrti", red. Nenni Delmestre, Hrvatsko narodno kazalište Split – uloga: Kćer, premijera 10. travnja 2003.
* William Shakespeare, "Oluja", red. Nenni Delmestre, Hrvatsko narodno kazalište Split – uloga: Miranda, premijera 4. prosinca 2003.
* Zvjezdana Ladika, "Bajka o zlatorogom jelenu", red. Ivica Šimić, Kazalište Mala scena, Zagreb – uloga: čarobnica Koprivica, premijera 14. veljače 2002.
* William Shakespeare, "Romeo i Julija", red. Dražen Ferenčina, Glumačka družina Histrion (Zagrebačko histrionsko ljeto) – uloga: Julija, premijera 3. kolovoza 2002.
* Christiane F., "Mi djeca s kolodvora ZOO", red. Boris Kovačević, Zagrebačko kazalište mladih – uloga: Stella, premijera 20. rujna 2002.
* William Shakespeare, "Vesele ženske s Griča", red. Zlatko Vitez, Glumačka družina Histrion (Zagrebačko histrionsko ljeto) – uloga: Janica, premijera 20. srpnja 2001.
* Tena Štivičić, "Viteška priča" – 1. epizoda – "Parsifal" (Percival), red. Ivica Šimić, Kazalište Mala scena, Zagreb – uloga: Blancheflor, premijera 15. rujna 2001.
* Dejan Dukovski, "Bure baruta", red. Aleksandar Popovski, Satiričko kazalište Kerempuh, Zagreb – uloga: Svetle, premijera 14. siječnja 2000.

#### Kazališne nagrade
za ulogu Svetle osvaja Nagradu Sabrija Biser mladom glumcu za uspjelo interpretiranu ulogu karakterne komike na 24. danima satire, 2000.

## Filmografija
### Televizijske uloge
* "Dnevnik plavuše", red. Tomislav Rukavina, uloga: Gabi (2010.-2011.)
* "Bibin svijet", red. Aldo Tardozzi, uloga: Julija (2008.)
* "Dobre namjere", uloga: Marija Deverić (2007.-2008.)
* "Odmori se, zaslužio si", red. Snježana Tribuson, uloga: Biba Kosmički #2 (2007.-2010.) (2012.-2013.)
* "Stilisti", pilot za televizijsku seriju, red. Aldo Tardozzi (2007.)
* "Luda kuća", red. Aida Bukvić, uloga: Koraljka (2005.)
* "Naša mala klinika", red. Branko Đurić, kao Liza Ljubić (2005.)
* "Duga mračna noć", uloga: Partizanka (2004.)
* "Naši i vaši", uloga: Medicinska sestra (2002.)
* "Život sa žoharima" pilot za televizijsku seriju, red. Suzana Ćurić (2000.)

### Filmske uloge
* "Crveno i crno", red. Željko Senečić, uloga: Boba (2006.)
* "Slučajna suputnica", red. Srećko Jurdana, uloga: Vanja Barbarić (2004.)
* "Nedjelja u Grazu", kratki, red. Željko Senečić, (2003.)
* "Ne dao Bog većeg zla", red. Snježana Tribuson, uloga: Hana (2002.)

#### Filmske nagrade
Dobitnica je Vjesnikove diplome za prvu glavnu ulogu u filmu "Slučajna suputnica" na Festivalu igranog filma u Puli 2004.

Voditeljica programa Festivala igranog filma u Puli 2006., 2009. i 2010

## Vanjske veze
*Internet stranica Dore Fišter 
*